open-index/open-wikipedia-markdown huggingface dataset:
Akua Donkor

**Akua Donkor** (Kwakwar 1952-Ɔbɛsɛ 28,2024) nna ɔyɛ Ghanan kuanyi na amanyɛnyi. Ɔno na ɔyɛ amanyɛkuw ne panyin na noara na ɔtseew kuw Ghana Freedom Party (GFP).  Ɔyɛ obi a wɔannkɔ skuul biara. 

Benada, Ɔbɛsɛ 29,2024 anapa tutuutu na wɔdze bɔtoo gua dɛ woewu. 

## Ahyɛse Bra
Wɔwoo no wɔ bosoom Kwakwar wɔ afe 1952 mu, na ofi Afigya Kwabre mansin a ɔwɔ Esuantse Mantɔw mu wɔ Ghana. Ɔyɛ kookoo kuanyi. Onnyi nwomasua ho nyimdzee koraa.

## N'abrabɔ
Nna ɔwɔ ba bi a wɔfrɛ no Ama Serwaa Bonsu.

## Amanyɛsɛm
Akua Donkor bɛyɛɛ Heman amanyɛnyi, a iyi yɛ kwan kor a nna ɔbɔboa no ma n'enyidoadzehu a ɔpɛ dɛ ɔbɛyɛ ɔmampanyin wɔ Ghana no aba mu. N'enyidoadzehu nye dɛ ɔbɛyɛ ɔmampanyin bɛdaa edzi wɔ 2012 abatow n'ase na noara begyinae wɔ abatow akansi no mu. Na mbom Abatow Kɔmihyɛn dze hɔn nsa too no do.Ekyir no, ɔyɛɛ n'adwen dɛ ɔdze n'ahoɔdzen bɔkɔ akɔboa Papa Kwesi Ndoum a ɔyɛ Progressive People's Party panyin. Her party was disqualified by the Electoral Commission from contesting the 2016 election. N'amanyɛkuw, Ghana Freedom Party dzi no dwuma tsitsir wɔ Kabu a ɔwɔ Epuei Mantɔw mu wɔ Ghana. Na mbom gyahyehyew bi sii wɔ hɔ wɔ bosoom Sanda ne da a ɔtɔ do 22 wɔ afe 2016 mu. Iyi ennsiw no kwan dɛ obegyina dɛ ɔmampanyin. N'afamu no, sɛ itum hyɛ amanyɛkuw ase a, ɔyɛ gyinabea a ɔma itum yɛ ɔmampanyin. Seseiara Akua Donkor gu do a orubobue dwumadzibea wɔ mantɔw ahorow du ano wɔ Ghana.

## Bɔhyɛ wɔ abatow mber mu
Sɛ ɔbɛyɛ Ɔmampanyin a, Akua Donkor hyɛɛ bɔ dɛ ɔbɛyɛ nwomasua ahyɛse dze kesi nsɔwdo skuul nyinara no, obiara runntua kaper mpo. Ɔsan so hwehwɛ dɛ wɔbɔto ndzɛmba a wɔkra fi amanandze do ama toatua aboa ma nkɔrofo afa ndzɛmba beberee, ɔpɛ dɛ ogya kwan to Tema Port na ɔdze atwe eguadzi ho dwumadzi ahorow. Yebotum ayɛ iyi nyinara sɛ yedze Ghana ne ndzɛmba tse dɛ sika kɔkɔɔ, kookoo, nkuto na nkyen dzi dwuma. Ndzɛmba a wɔdze ngo ayɛ no ntɔe mpo yɛ ebufuw, ne tsitsir nye dɛ Ghana yɛ ɔman a otum yɛ ngo na ɔkra no ngo kɔ aman ahorow mu wɔ aber a wɔnnyɛ noho edwuma nnwiei. Muammar Gaddafi, yɛ amanyɛnyi a ɔhyɛ no nkuran, na ɔka dɛ nkyɛ ɔwɔ dɛ Ghana tum nye Libya yɛ pɛr wɔ ngo ne nyɛe na no ntɔnee.

Akua Donkor serɛɛ Ghanafo dɛ hom ntow aba mma basia na wɔnye no nyɛ hɔn Ɔmampanyin osiandɛ basia wɔ tum dɛ ɔbɛsesa ɔman no na ɔdze mpontu aba ɔman no mu.

## Hɔn a woyii hɔn fii akansi no mu

Bosoom Ɔbɛsɛ ne da a ɔtɔ do 10 wɔ afe 2016 mu no, Ghana Electoral Commission bɔɔ dawur dɛ oeyi  Akua Donkor na nyimpa 12 a hɔn so gyinae maa hɔn amanyɛkuw wɔ bosoom Mumu ne da a ɔtɔ do 7 wɔ afe 2016 abatow no mu.Ɔgyee too mu dɛ nna mfom wɔ ne nkrataa no do tse dɛ ma EC dze too gua noara. Ɔhyɛɛ no kuw mpanyimfo na kuw mba no dɛ mma wɔnnhwer hɔn gyedzi wɔ amanyɛkuw no mu na kuw no dze ahoɔdzen bɛsan aba wɔ afe 2020 mu ma oebegyina dɛ ɔmampanyin wɔ akansi no mu.

## Owu
Owuii wɔ Ɔbɛsɛ 28, 2024 wɔ Ridge Asopitsi a ɔwɔ Nkran a nna ɔregye ayaresa wɔ tsebea bi wɔammbɔ dzin ho ɔnam yarba bi a ɔtoo no wɔ ber a ɔrokɔ aprɔw wɔ ne 2024 Ghana amansan abatow no mu no. 

## Mboa Nwoma

Nkyekyεmu:Ghana Amanyɛnyi
Akua Kuenyehia

**Akua Kuenyehia** (wɔwoo no afe 1947ɔ yɛ Ghana nwomanyimfo na mbranyimnyi  a ɔsoom dɛ ɔsɛndzifo wɔ International Criminal Court (ICCɔ fitsi afe 2003 kesi afe 2015. Ɔsanso soom dɛ Mampanyin abedziekyir a odzi kan wɔ kɔɔto hɔ. Nna ɔka Ebibirmu mbasiafo ebaasa a wɔwɔ ICC hɔ no.

Kuenyehia gyinaa maa Ghana wɔ United Nations' Convention wɔ 'Elimination of All Forms of Discrimination against Women' (CEDAWɔ fɛkuw no wɔ afe 2003 na ɔyɛɛ edwuma dzen dze boae.

Kuenyehia yɛ Honorary Fellow wɔ Somerville Kɔlegyi.

Ɔyɛ Crimes Against Humanity Initiative Advisory Council kuwba, dwumakuw a ɔwɔ Whitney R. Harris World Law Institute a ɔwɔ Washington University School of Law wɔ St. Louis dɛ wobesi wiadze ne nkabɔmu a odzi kan dze etu ndzebɔn a wɔyɛ tsia nyimpa ase na wɔdze arwe hɔn aso.

## Nwomasua na n'ahyɛse edwuma
Kuenyehia kɔr skuul wɔ Achimota Skuu, University of Ghana na Somerville College, Oxford. Oedzi n'edwuma mber pii wɔ skuul ahorow so a  Leiden Suapɔn na Temple Suapɔn ka ho.  Ɔyɛ mampanyin wɔ Mountcrest University College, Ghana. Law Fɛkuw Dan a ɔwɔ University of Ghana, Legon, no, Ɔmampanyin John Atta Mills na Ɔbemfo Kuenyehia edzin na ɔda do.

## Ɔsɛndzifo wɔ amanadze ndzebɔn asɛndzibea, 2003–2015
Afe 2009 Ebɔw bosoom mu no, asɛndzifo yii Kuenyehia na Anita Ušacka a ɔwɔ Latvia maa hɔn appeal dzibew. Abosoom ebiasa ekyir no, hɔn beenu no nyinara gyae appeal dzibew no too hɔ wɔ asɛm bi wodzii wɔ Germain Katanga of the Democratic Republic of Congo, wɔ ntokwaa na ndzebɔn a wɔyɛ tsia nyimpa, osiandɛ nna ɔayɛ  krataa a wɔdze bɛkyer  no.

## Mbuukuu

* *Women and Law in West Africa* (2003ɔ. Accra, Ghana, WaLWA. 
* With Butegwa, F., & S. Nduna (2000ɔ. *Legal Rights Organizing for Women in Africa: A Trainer's Manual*. Harare, Zimbabwe, WiLDAF. 
* With Bowman, C. G. (2003ɔ. *Women and Law in Sub-Saharan Africa*. Accra, Ghana: Sedco. .

## Dzinbɔ
Afe 2013 mu no, University of Ghana too Mbra Dan fofor bi a wosii no wɔ Kuenyehia dzin mu.

## Nhwɛdo

#
#
#
#
#
#
#
#

## External links
Akua Obeng-Akrofi

**Akua Obeng-Akrofi** (wɔwoo no afe 1996 Ayɛwoho 10ɔ yɛ Ghana mbirikatunyi. Osii akan wɔ mbasiafo 4 × 100 metres relay no mu wɔ afe 2017 World Championships wɔ mbirikatu no mu.

Owiee skuul wɔ Columbia Suapɔn mu wɔ afe 2018.

## External links

* Akua Obeng-Akrofi at World Athletics
Akua Sena Dansua

**Akua Sena Dansua**  (wɔwoo no 23 Ebɔbira 1958ɔ yɛ Ghana nsɛm ho amannyebɔ na nkitahodzi ho ɔfotufo a nye ho akokwa (media and communications consultantɔ, amanyɛnyi na nnyido (governanceɔ nye akannyifo dwumadzi (leadership practitionerɔ. Na ɔyɛ Mbrahyɛbaguanyi ma Etsifi (Northɔ Dayi wɔ Ghana na nna ɔyɛ Ghana Ambasadɔ ma Germany (Germany Ambassadorɔ.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Akuamoa Ofosu-Boateng

**Akuamoa Ofosu-Boateng** (wɔwoo no wɔ Kwakwar da odzi kan wɔ mfe apem ahankron eduonum ananɔ ɔyɛ Ghana nkan amanyɛnyi na mbrahyɛbaguanyi wɔ mbrahyɛbagua fie odzi kan na ma ɔtɔ do ebien wɔ 4th Republic mu. Nna ɔyɛ ntamugyinafo dze ma Lower west Akim ambatow mpasua do wɔ Epuei Mantɔw mu na kuw ba dze NDC amanyɛkuw no.

## Bra ahyɛase ne nwomasua
Wɔwoo Boateng wɔ Kwakwar da odzi kan wɔ mfe apem ahankron eduonum anan(1 February 1954ɔ wɔ Epuei Mantɔw mu, osuaa political science wɔ University of Ghana a onyaa abɔdzin krataa a ɔyɛ Bachelor of Arts. Ɔyɛɛ nkan sumfo dze ma Ɔman no.

## Ɔsom
Ɔyɛ Kristonyi.

Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Akosua Agyapong

**Akosua Agyapong** (a ne dzin kor nye **Agyepong**; wɔwoo no wɔ bosoom Ɔbɛsɛ ne da ɔtɔdo 17 wɔ afe 1959 mu) yɛ Ghana basia  a ɔtow ndwom  na odzi dwuma wɔ tɛlɛbihyɛn do. Ɔagye abawdobɔdze efi hɔn a wɔda Ndwontow Ebiasa Abaadobɔdze ano wɔ no mbɔdzembɔ a ɔdaa no edzi wɔ enyigye dwumadzi mu wɔ Ghana.

## N’abrabɔ Ahyease
Akosua Agyapong wɔwoo no ɔbirɛfɛw 17, 1969 wɔ Nkran, Ghana a n’awofo yɛ Esuantsenyi na Akyemnyi. Onyaa no nsɔwdo skuul wɔ Holy Child Nsɔwdo skuul a ɔwɔ Oguaa. Ne maame nna ɔyɛ Catholicnyi nna n’gya do yɛ Anglicanyi.

## N’edwumasɛm
Agyapong hyɛɛ no ndwomtow ase wɔ no Mbofra ber mu na nna ohuu no 1990 mu a ɔyɛ highlife ndwomtownyi Nana Ampadu ɔagye dzin hunii.

No ndwom nkabom a odzinkan, Frema, ɔdze too gua Sanda 1, 1990. Frema nna ndwom a ɔwɔ mu bi nye, ‘’Me ye Obaa’’ a ɔgyee dzin amon mu hɔara, dɛm ara na no ndwom nkaa no, bi tse dɛ, ‘’ Born again’’, ‘’ Anan tuo’’, na ‘’ San bɔhwɛ wo ba’’ na dza ɔkeka ho.

Frema gyee dzin n’ekyir no, ohyiaa Nat Brew na Rex Omar, a wɔhyɛɛ no nkuran dɛ ɔmfa no nkabom ndwom a odzi hɔ no mbɔbɔ adze Esiwa, noso bɛgyee dzin amon mu. 1992 mu no, ɔtseew Highlife kuw a wɔfrɛ no NAKOREX a ɔnye Brew na Omar, kuw no dzin no wonyaa fir kuw mba no hɔn edzin no ngyegyee a odzikan no, na ɔdze ndwom a ne dzin dze ‘ Kpanlogo’ bɔbɔɔ adze.

NAKOREX ekyir no, Agyapong kɔr ahomgye mu kakra na ekyir ɔsesaa noho bɔtoow Nyame ndwom. Besi ndɛ, ɔwɔ ndwom nkabom enum a ndwom nkabom bi so wɔ hɔ a ɔnye binom yɛɛ mbom edwuma a ɔnye NAKOREX yɛɛ na bio dɛ ɔka NAKOREX ho.

Agyapong wɔbɔɔ n’abawdo wɔ Dzifuu 2019 mu wɔ dwumadzi bi a ɔato no dzin ‘celebrating Akosua Agyapong 30 @50’’. Iyi na wɔdze robɔ n’abawdo dɛ ɔayɛ ndwomtownyi mfe eduasa 30.

## N’abrabɔ Mu Nsɛm
Agyapong nye ne nyenko NAKOREX nyimpa kor wɔfrɛ no Amandzeba Nat Brew twee mpona 1994 mu. Wɔwar mfe kakra, mbo wogyaa awar. Seseiaradze ɔawar Prophet Daniel Asamoah-Larbi. ɔwɔ mbofra beesia, hɔn mu anan ɔnye Amandzeba Nat Brew, na hɔn mu ebien ɔnye  seseiara no kun yi.
Akwambɔ

**Akwambɔ** yɛ Mfantsefo hɔn afahyɛ ahorow no mu kor. Ɔyɛ afahyɛ a Mfantsefo a wɔwɔ Ajumako, Gomoa, Agona, Ekumfi na Mankessim na wodzi.

Mfantsefo hyɛ dɛm fa yi dze kaa hɔn akwantu a wɔdze fi Tekyiman a ɔwɔ Bonoman mu dze baa mpoano ha mbrɛ wɔwɔ sesei yi.
Nkyekyεmu:Ghana Afahyɛ Ahorow
Aisha Ayensu

**Aisha Ayensu** yɛ Ghana adzepamnyi a ɔagye abawdobɔdze pii a dodowara nyim no dɛ ɔapam ntar na ntar a Beyonce, Genevieve Nnaji, Jackie Appiah na Sandra "Alexandrina" Don-Arthur hyɛ dze dzi hɔn dwuma.  Ɔno nye ɔfabafo na Mbɔe Kwankyerɛfo ma Christie Brown, Ghana adzepam fie.  Folu Storms na BBC World Service's redio dwumadzi *In the Studio* atoto n'ano na wɔakyerɛw ne dzin aka Forbes' Most Promising Entrepreneurs no ho wɔ afe 2016.

## Nwomasua
Ayensu suaapsychology na adzepam. Ɔkɔr skuul wɔ Achimota Skuul na onyaa n'adzepam mu ntsetsee fii Joyce Ababio College of Creative Design.

## Edwumayɛ

A Christie Brown design wɔ afe 2014 mu(dɛ ɔkɔr NdaniTV).

Onyaa adzepam mu nkuranhyɛ fii ne Nana hɔ, ɔno na ɔtseew Christie Brown adzepam fie wɔ afe 2008 Ebɔw bosoom no mu wɔ Ghana a sesei ne dzin atahye amanandze. Ɔbaa NdaniTV dɛ  "Platinum Standard" wɔ afe 2014 mu na Folu Storms totoo n'ano ber a ɔbaa nserahwɛ wɔ Nkran wɔ Ebibirmu sen fofor wɔ afe 2016 mu. Ɔyɛ Christie Brown, Ghana adzepam fiadze fabafo na Mbɔe kwankyerɛfo. Afua Hirsch totoo n'ano maa hɔn dwumadzi "in the Studio" maa BBC World Service's redio dwumadzi no wɔ afe 2016. Nna iyi yɛ bosoom anan ansaana n'afe afe dwuma a hɔ na okehyia "no mpowatwa a ɔpɛ dɛ ɔma wiadze nyinara gye n'amambra to mu" na iyi dzii n'afe a ɔtɔ do du wɔ edwuma no mu. Afe 2016 mu no so na wɔkaan no kaa Forbes' Most Promising Entrepreneurs.

## Abawdobɔdze
Oenya abawdobɔdze pii, iyinom ka ho:

* 2009 - Emerging Designer of the Year, Arise Africa fashion event in South Africa.
* 2010 - Only Ghanaian label chosen to showcase in the Arise L'Afrique-á-Porter, in Paris during Paris Fashion Week
* 2018 - Best Fashion Designer, Africa Prestigious Awards.
* 2018 - African Designer of the Year, Glitz Style Awards.
* 2019 - African Designer of the Year, Glitz Style Awards.

## Mboayɛdze
Akwidaa

**Akwidaa** yɛ kurow a wɔyɛ po edwuma, a ɔwɔ Ahanta, ɔwɔ Anee Mantɔw no n'anee a ɔwɔ Ghana, na ɔka kurow a wɔwɔ Ghana n'anee koraa ho.

Ɔyɛ kurow a ɔwɔ mu ebien, mekyerɛ Akwidaa newtown na Akwidaa oldtown. Akwidaa oldtown yɛ beebi a kurow hyɛɛ ase(abɔseɔ, po na baka etwa Akwidaa oldtown ho ehyia a beregye wɔ hɔ a wɔfa do dze kɔ Akwidaa newtown. Ɔnam dɛ nna hɔnho rodɔɔ so no ntsi na ɔmaa hɔn mu bi kɔr nsu n'ekyir a, wabɛyɛ Akwidaa newtown seseiara.

Akwidaa newtown so kakra sen Akwidaa oldtown. Hɔ na skuul ahorow a mbofra a wɔwɔ Akwidaa oldtown na newtown nyinara wɔ.

Kurow no yɛ kurow a wɔyɛ po wɔ do a enyigye bea bi tse dɛ Ezile bay na Green Turtle Lodge wɔ hɔ do. Wɔtoo dɛm enyigye bea no dzin Green Turtle Lodge Osian apohur nkyirefua dodow a ɔwɔ kurow no mpoano ntsi.

Ndwuma pii wɔ kurow no mu a wɔyɛ a tum krataa biara nnka ho, na ahenfo ahorow a woetwa no ho ehyia  no na nsaase na kube no hyɛ hɔn nsa ntsi sɛ obi pɛ bi a, gyedɛ okohu hɔn.

Osiandɛ ɔbɛn beebi a Ghana rutu hɔn fangu no seseiara ntsi, ama abɛyɛ kurow a mpontu dwuma reba do paa.

## Abakɔsɛm
Akwidaa wɔ Twi kasa mu no kyerɛ dɛ akokura,wɔ Dutch colonial ber do no, na wɔdze nyimpa fa po no do.

Wɔ 17th ewiei na 18th Century(Ebɔbira 1687-1687, 1698-1711, Ebɔbira 1712-1717ɔ Akwidaa, a nna wɔfrɛ no Fort Dorothea no, na okitsa forts nkakraba ebien a ogyina  German colony no do, mekyerɛ Brandenburger Gold Coast. Nna ɔyɛ aperper a ɔda Dutch do, ma wobenya no wɔ 1687-1698 a ekyir no Brandenburgers  tɔɔn no. Forts Dorothea ho nsɛm no wɔkyerɛw no wɔ UNESCO world Heritage List mu wɔ afe 1979 mu a na forts na castles ahorow a wɔwɔ Ghana ka ho osian n'adansidzi a ɔfa European Colonial na hɔn aprɔbɔ wɔ West Africa ntsi.

## Mboaedze
Akyaawa Yikwan

**Akyaawa Yikwan** yɛ Asanteman mu dehye a ɔsoom dɛ "chief negotiator" wɔ afe 1831 Anglo-Asante asomdwee treaty no mu.

## N'ase
Nna Akyaawa Yikwan yɛ Nana Osei Kwadwo a ɔwɔ Asanteman a ɔwɔ Anee Ebibirmu ne babaa. Nna ne na yɛ Nana Osei Kwadwo ne yer amambra kwan do.

Asantefo gyegyee tow fii aban na fort a ɔbɛn nsuano wɔ Ghana wɔ mfeha du-esuon no mu. Wodzii nkogu wɔ Akatamanso akokoeko a osii wɔ Anaafo amantɔw na Asanteman ntamu a wohun Ga-Adangme hɔn fahodzi na Anaafo amantɔw aka wɔ Asante no, na pɔw a wɔbɔe dɛ wobesi Asantehen no agye hɔn asaase no, wɔkyeer Akyaawa Yikwan nna wɔsee no dɛ ɔyɛ "basia a okitsa mbanyin sunsum" ma wɔtɔɔn no maa Danesfo no. Wokum no nuanom mbanyin ebien wɔ ako no mu na wotwaa  n'asew Oti Payinho ne tsir.

## Asomdwee akwantu
Eguadzi apamfo a wɔwɔ Nkran a British ka ho hun dɛ, wobotum dze  Akyaawa Yikwan ne dzibew no ebuei nkitahodzi na batadzi wɔ Kumase, Asanteman hɔn ahenkurow.  Nna aborɔfo (Britishɔ no atɔ Akyaawa Yikwan na woyii no wɔ afe 1831 mu dɛ aberdze wɔ Asanteman ma ɔbɛyɛ a wobotum ebuei bata wɔ kuw ebien yi ntamu.

## Nhwɛdo
Akyerɛkyerɛfo skuul a ɔwɔ Ghana

**Akyerɛkyerɛfo skuul** a ɔwɔ Ghana yɛ eduanan eduonum-anan. Aban dze yɛ eduanan-esia na ankorankor dze yɛ awɔtwe.
Alabira Ibrahim

**Alabira Ibrahim** yɛ Ghana ɔmanyɛnyi na mbrahyɛbaguanyi ma Mion ambatow mpasua a ɔwɔ Etsifi Mantɔw mu wɔ Ghana wɔ mbrahyɛbagua ɔtɔ do ebien wɔ aban a ɔtɔ do anan mu.

## Abrabɔ ahyɛase
Wɔwoo Ibrahim a ɔwɔ Mion Etsifi Mantɔw mu wɔ Ghana. Osuaa nkontaabu wɔ Cape Coast Suapɔn mu wɔ Ghana, na Bristol Suapɔn mu wɔ United Kingdom.

## Edwuma
Yɛdze dɛ ɔyɛ mbrahyɛbaguanyi dada ma Mion ambatow mpasua mu no to nkyɛn a Alabira san yɛ nwomasuanyi na edwumawura ma Tamale Sawaba Kɔmputa Ntsetseebea Skuul. Ɔsan yɛ mpontu edwuma.

## Amanyɛsɛm
Wodzii kan paaw Ibrahim kɔr mbrahyɛbagua mu maa Mion ambatow mpasua a ɔwɔ Etsifi Mantɔw mu wɔ Ghana dze nam Convention People's Party do wɔ Mumu 1996 Ghana ambatow kɛse no mu. Onyaa amba 9, 519 fii amba dodow 20, 937 a egyina hɔ ma 32.70% mu tsiaa n'akansifo Iddisah Kojo Jacob a onyaa amba 6,198, Abu E. Musah a onyaa amba 5,220 na Fuseini Saaka Alidu a oennya amba biara.

Nkyekyεmu:Ghana mbrahyɛbaguafo 1997–2001
Akwasi Dante Afriyie

**Akwasi Dante Afriyie** yɛ Ghana ɔmanyɛnyi na kuwba wɔ Mbrahyɛbagua a ɔtɔ do ebien wɔ "4th Republic" wɔ Ghana. Ɔsoom dɛ mbrahyɛbaguanyi dze maa Atwima Mponua ambatow mpasua a ɔwɔ Esuantse Mantɔw a ɔwɔ Ghanaman mu.

## Amanyɛsɛm
Akwasi Dante Afriyie dzii kan nya ne dzibew no wɔ 1997 Ghana ambatow no mu. Wɔ mfe mpem ebien(2000ɔ mu no, onyaa amba dodow a ɔyɛ 8,153 dze dzii nkonyim wɔ NPP amanyɛkuw ne dzin mu. Wɔ mfe mpem ebien na anan(2004ɔ ambatow ekyir no, Isaac Kwame Asiamah a ɔyɛ NPP amanyɛkuwnyi botuu no fir adze do.
## Ambatow
Wɔ mfe mpem ebien(2000ɔ mu no, Afriyie dzii nkonyim wɔ ambatow kɛse a wɔtoo no mu dɛ mbrahyɛbaguanyi dze ma Atwima Mponua ambatow mpasua do wɔ Esuantse Mantɔw mu. Odzii nkonyim wɔ NPP amanyɛkuw ne dzin mu. N'ambatow mpasua no ka mbrahyɛbagua ngua eduasa biako(31ɔ a NPP amanyɛkuw no nyaa fir ngua dodow a ɔyɛ eduasa ebiasa(33ɔ wɔ Esuantse Mantɔw mu. NPP amanyɛkuw no nyaa dɔm dodow a ɔyɛ ɔha(100ɔ wɔ mbrahyɛbaguamu fir ngua dodow a ɔyɛ ahabien(200ɔ. Onyaa amba a ɔyɛ 20,245 fir amba dodow a wɔtoo a ɔyɛ 33,726 mu na ɔdze dzii nkonyim. Iyi yɛ ɔha nkyɛmu eduosia biako ekyir pɔw kor(61.1%ɔ. Onyaa amba sen Kwaku A.Mensah a ɔtɛ NDC amanyɛkuwnyi, Osei S.Bossman a ɔyɛ CPP amanyɛkuwnyi na Edwina C. Quist a ɔyɛ NRP amanyɛkuwnyi. Iyinom so nyaa aba 12,092, 453 na 319. A wogyina hɔ ma ɔha nkyɛmu eduasa esia ekyir pɔw enum(36.5%ɔ, ɔha nkyɛmu kor ekyir pɔw anan(1.4%ɔ na ɔha nkyɛmu kor(1%ɔ.

Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Akwesi Osei -Adjei

**Akwasi Osei-Adjei** (wɔwoo no 27 Ebɔw 1949ɔ yɛ Ghana ɔmanyɛfo a ɔwɔ Republic of Ghana. Ɔyɛ Mmarahyɛ Bagua no muni a ogyina Ejisu-Juaben mantam a ɔwɔ Ashanti Mantam mu wɔ Ghana no ananmu wɔ Ghana Republic a ɔto do aanan no Mmarahyɛ Bagua a ɔto do annan no mu.  Ɔyɛ Ɔman Ho Dɔ Kuw Foforo no muni.

## Amanyɔsɛm Edwuma
Osei-Adjei yɛ Ɔman Ho Dɔ Kuw Foforo no muni.  Ɔbɛyɛɛ mmarahyɛ baguani firi Ɔbɛnem 2005 berɛ a ɔpuee nkonimdifo wɔ Amansan Abatuw mu wɔ Ɔpɛpɔn 2005 mu akyi. Ɔfi saa ber no, wadze tumi mpɛn anum a ɔtoetoe do.  Ɔyɛ MP a ɔhwɛ Ejisu-Juaben mantam do. Ɔyɛ Amannɔne Nsɛm ho Ɔsoafo firi July 2007 kɔsi February 2009. Ɔbɛyɛɛ Ɔmanpanyin Abadiakyiri a ɔhwɛ Aguadi ne Nnwuma so fi April 2003.

## Abatuw A Ɔwɔyɛ
Wɔdze nkan paw Osei-Adjei dɛ Mmarahyɛ Bagua no muni dɛ Ejisu-Juaben Mantam no muni wɔ Ashanti Mantam mu wɔ Ghana wɔ 1996 Ghana Amansan Abatoɔ no mu a ɔtoo aba 34,521 wɔ abatuw 45,648 a ɔfata a wɔtowee a ɔgyina hɔ ma 63.20%.

Wɔpaw Osei-Adjei dɛ mmarahyɛ baguani ama Ejisu-Juaben mansin a ɔwɔ Ashanti Mantam mu wɔ Ghana wɔ afe 2000 Ghana amansan abatuw no mu.  Ɔdze nkonim wɔNew Patriotic Party no tekiti do. Na na mansin no yɛ mmarahyɛ bagua nkongua 31 a ɔwɔ nkongua 33 a Ɔman Ho Dɔ Kuw Foforo no dze nkonim wɔ saa abatuw no mu maa Ashanti Mantam no mu abatuw 33,128 wɔ abatow 42,605 a ɔfata a wɔtowee nyinaa mu no fa.  Ɔyi na abatuw a ɔfata a wɔtow nyinaa mu 78.8% yɛ pɛ.  Wɔpaw no dɛ Adamu B. Jibreel a ɔyɛ People’s National Convention, Kwasi Adusei a ɔyɛ National Democratic Congress, George M. Osei a ɔyɛ National Reformed Party na Kwasi Baidoo a ɔyɛ Convention People’s Party no do.  Ɔyinom nyaa abatuw 7,262, 829, 422 na 420 wɔ abatuw a wɔtowee no nyinaa mu. Ɔyinom na 17.3%, 2%, 1% na 1% yɛ pɛ wɔ abatuw a ɔfata a wɔtowee nyinaa mu.

Wɔpaw Osei-Adjei dɛ mmarahyɛ baguani ama Ejisu-Juaben mansin a ɔwɔ Ashanti Mantam mu wɔ Ghana wɔ afe 2004 Ghana amansan abatuw no mu.  Ɔdze nkonim wɔNew Patriotic Party no tekiti do.Na na mansin no yɛ mmarahyɛ bagua nkongua 36 a ɔwɔ nkongua 39 a Ɔman Ho Dɔ Kuw Foforo no dze nkonim wɔ saa abatuw no mu maa Ashanti Mantam no fa. New Patriotic Party no nyaa dodow no ara a ne nyinaa yɛ mmarahyɛ bagua nkongua 128 wɔ nkongua 230 mu.Wɔdze abatoɔ 50,396 paw no wɔ abatoɔ 64,459 a ɛdi mu nyinaa mu. Ɔyi ne abatuw a ɔfata a wɔtow nyinaa mu 62.9% yɛ pɛ. Wɔpaw no dɛ Kaba Abraham Hirohito Younti a ɔyɛ Ɔmanfo Ɔman Nhyiam no mu, Anima Wilson a ɔyɛ Ɔman Demokrasi Nhyiam no mu na Kwasi Baidoo a ɔyɛ Nhyiam no mu Nnipa Kuw no do.  Ɔyinom nyaa abatuw 1,375, 11,058 na 1,630 wɔ abatuw a wɔtowee no nyinaa mu. Ɔyinom na 2.1%, 17.2% na 2.5% yɛ pɛ wɔ abatuw a ɔfata a wɔtowee nyinaa mu.
Alan John Kyerematen

**Alan John Kyeremanteng** yɛ amanyɛnyi a ofi Ghana, wɔwoo no wɔ  Obiradzi 3,1955. Ɔyɛ mbrahyɛbaguanyi na ɔsan yɛ ɔsoafo a ɔwhɛ Ghana guadzi na mfirdwuma do fitsi 2017 dze besi sesieara. Nna ɔyɛ Aban ananmusinyi dze ma Ghana na United State  ansaana ekyir no ɔrebɛyɛ Soafo a ɔhwɛ Ghana Guadzi na Mfirdwuma, Ankorankor dwuma a ɔyɛ Private Sector Development (PSDɔ na Presidential Special Initiatives (PSIɔ wɔ Ɔmampanyin John Kufuor n'amambu mu.Kyeremanten asom dɛ afotufo dze ma United Nations Economic Commission for Africa (ECAɔ wɔ Addis Ababa, Ethiopia, a ɔhwɛɛ African Trade Policy Centre (ATPCɔ do.

Kyeremanten tuu anamɔn wɔ New Patriotic Party frankaatufo dzibew no mu wɔ afe 2007 mu a, onyaa amba a ɔyɛ 32.3%. Ɔno na sɛ Nana Akufo-Addo a onyaa 47.98% nnyi hɔ ɔtoa do wɔ amba a wɔtoo no mu. Kyeremanten san per bio wɔ amanyɛkuw ne dzibew per mu bio wɔ 2010 na 2014 mu a nyina mu no odzii Akufo-Addo a odzii nkonyim no ekyir. Afe 2012 mu no, Ghana Kyeremanten dɛ WTO panyin pa a obedzii panyin a oewie n'edwuma, mekyerɛ Pascal Lamy, a nna African Union(AUɔ bɔ n'ekyir dɔm. Naaso ne dzin ennkedzi hɔn a wɔfaa hɔn wɔ 2013 mu no hɔn edzin no mu.

## Ahyɛse Bra
Wɔwoo Alan John Kyeremanten wɔ Dwowda, Ɔbɛsɛ 3,1955 a ɔyɛ Alexander Atta Yaw Kyerematen, a ɔyɛ social anthropologist a ofi Patasse, Kumase, na Victoria Kyerematen (née Welsingɔ a ofi Dena na Ejisu hɔn ba.Wɔdze no too archbishop bi ɔwɔ Church Of England, Alan John Knight a nna ɔyɛ kyerɛkyerɛnyi panyin wɔ all-boys Anglican boarding School, Adisadel College wɔ Oguaa wɔ afe 1930s, mu a nna ɔyɛ suasuafo dze ma ne papa, Alexander A. Y. Kyerematen a nna ɔyɛ osuanyi wɔ hɔ a ekyir no ɔbɛyɛɛ osuanyi panyin wɔ ne mfe a odzi ewiei wɔ skuul hɔ no.

Afe 1951 mu no, ne papa bɛyɛɛ ɔfabafo na kwankyerɛfo panyin a odzi kan wɔ Centre for National Culture a ɔwɔ Kumase wɔ Esuantse Mantɔw mu na ekyir no, wɔpaw no dɛ ɔdzekuerow(mayorɔ wɔ Kumase na Kɔmihyina dze apaamu aban wɔ 1966 na 1969 ntamu wɔ National Liberation Council aber do.  

Dɛ mbrɛ ne papa dzii kan yɛɛ no, Alan Kyeremanten kɔr ne Ntoado Skuul wɔ Adisadel College, ɔkɔr skuul no mu wɔ mfe akron mu wɔ ber a nna oedzi kan ahyɛ nkan Asokore Mamponf Ntoado Skuul a seseiara ɔyɛ Kumase Academy. Ɔno ekyir no ɔkɔr Achimota Skuul wɔ ne sixth form nwomasua no mu. Ɔsan toaa do kɔr University of Ghana, Legon dze nyaa n'abɔdzin krataa a ɔyɛ bachelor's degree in Economics. Kyeremanten san so kitsa mbra mu degree, a ɔyɛ LLB wɔ Ghana Law School  wɔ Suapɔn kor noara mu, hɔ na ɔbɛyɛɛ barrister-at-Law. Wɔfrɛɛ no wɔ Ghana bar na ɔsan rusua attorney-at-law wɔ Ghana. Bio, ɔyɛ Hubert Humphrey nyi wɔ School of Management wɔ University of Minnesota, U.S, ber a owiei afe kor adzesua wɔ bambɔ ho adzesua wɔ Fulbright Fellowship dzin mu wɔ dɛm bea no.

## Edwumakuw
Alan John Kyerematen nye ankorankor na aban edwumakuw ahorow ayɛ edwuma mfe eduonu anan.Nna ɔyɛ edwumayɛnyi a wasom akyɛr wɔ Unilever International wɔ Ghana  a ɔbɛyɛɛ kwankyerɛfo panyin ber a nna oedzi mfe eduonu ebien a ɔbɛyɛɛ panyin a ne mfe  suar wɔ Unilever.

## Mboaedze
Albert Abongo

**Albert Abong**o yɛ Ghana ɔmanyɛnyi

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Albert Kwaku Obbin

**Albert Kwaku Obbin** ( wɔwoo no wɔ Esusuo Aketseaba 4, 1956) nna ɔyɛ Ghana amanyɛnyi na nkaano mbrahyɛbaguanyi dze ma Prestsea-Huni Valley wɔ Anee Mantɔw mu wɔ Ghana.

## Ahyɛse bra na nwomasua
Wɔwoo Obbin wɔ 1956 mu. Onyaa n'abɔdzin krataa a ɔyɛ diploma in social studies wɔ Simpa Suapɔn( University of Education, Winneba) mu, bachelor's degree in Education in Social science wɔ Ogua Suapɔn ( University of Cape Coast) na Executive Masters in Governance and Leadership wɔ Ghana Institute of Management and Public Administration.
## Amanyɛsɛm
Obbin hyɛɛ n'amanyɛsɛm edwuma ase wɔ 2000 wɔ ber a odzii nkonyim wɔ mbrahyɛbagua egua wɔ Prestsea-Huni Valley wɔ 2000 amansan abatow mu na ɔbɛyɛɛ mbrahyɛbaguanyi wɔ mbrahyɛbagua fie a ɔtɔ do ebiasa na anan wɔ 4th Republic wɔ Ghana. Odzii nkonyim wɔ Prestsea-Huni Valley abatow mpasua do wɔ mfe mpem ebien(2000) na mfe mpem na anan(2004) wɔNew Patriotic Party amanyɛkuw dzin mu.

Wɔ 2000 mu no, onyaa amba 19,131 wɔ amba dodow a ɔyɛ 39,487 mu ɔdze dzii nkonyim, a ɔyɛ ɔha nkyɛm 48.40% . N'abatow mpasua no ka mbrahyɛbagua ngua akron(9) a  New Patriotic Party amanyɛkuw no nyaa wɔ ngua du-akron(19) mu wɔ Anee Mantɔw mu wɔ Ghana.New Patriotic Party amanyɛkuw no nyaa dɔm dodow ngua a ɔyɛ eduokron akron(99) wɔ ngua ahaebien(200) mu.

Wɔpaw no gyae Kweku Acheampong Bonful  a ɔyɛ National Democratic Congress amanyɛkuw nyi, Mubashir Tamiru Dari  a ɔyɛ Convention People's Party amanyɛkuw nyi na Akosua Wirekowah a ɔyɛ Peoples National Convention amanyɛkuw nyi. Iyinom nya amba 12,240, 7,154 na 962 wɔ amba dodow a wɔtoo mu. Iyinom gyina hɔ ma ɔha nkyɛmu 31.00%, 18.10% na 2.40% pɛpɛɛp, wɔ amba dodow a wɔtoo mu.

Wɔ 2004 mu no, onyaa amba 23,852 wɔ amba dodow a ɔyɛ 54,536 mu ɔdze dzii nkonyim, a ɔyɛ 43.70% wɔ 100% mu. Wɔ 2008 abatow mu no, odzii nkogu ma Francis Adu-Blay Koffie bɛfaa egua no. Obbin amba dodow a ɔyɛ 18,077 wɔ 52,815 mu, ber a Koffie nyaa 21,887 wɔ 52,815 mu dze dzii nkonyim. Obbin enngyina wɔ 2012 abatow no mu. 
## N'abrabɔ
Obbin yɛ Kristonyi.

## Mboaedze

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Albert Kwasi Zigah

**Albert Kwasi Zigah** (wɔwoo no 15 Ɔberɛfɛw 1959) yɛ Ghana Amanyɛnyi na ɔyɛ Ghana Amansin (Republic of Ghana) a ɔtɔ do anan (4) no Mbrahyɛbagua a ɔtɔ do enum (5) no munyi a ɔgyina Ketu Anaafo Mansin ananmu wɔ Volta Mantɔw mu wɔ Ghana.

## Ɔbra ahyɛse na nwomasua
Wɔwoo Zigah wɔ 15 Ɔberɛfɛw 1959 wɔ Aflao wɔ Volta Mantɔw mu wɔ Ghana. Ɔkɔɔ Ghana Asoɛe a Ɔhwɛ Edwumayɛ na Ɔman Edwumayɛ do (Ghana Institute of Management and Public Administration - GIMPA) wɔ afe 2008 mu.

## Edwuma
Zigah na Ghana Ankorankoro Akwantu Ku (Ghana Private Road Transport Union - GPRTU) a ɔwɔ Trade Union Congress(TUC) no yɛɛ edwuma dɛ Aflao baa (Aflao branch) dwumadzibea (Transport Owner) no eguamutsenanyi.

## Amanyɛsɛm

### Mbrahyɛbaguanyi
Wɔdzii kan paw Zigah dɛ ɔmbɛyɛ mbrahyɛbaguanyi wɔ afe 2004 mu wɔ National Democratic Congress(NDC) tekiti do wɔ afe 2005 Ghana amansan ambatow mu ma Ketu Anaafo (South) Ambatow mpasua. Wɔ ambato no mu no, ɔnyaa amba 48,279 wɔ amba 70,564 a wɔtow no mu a ɔgyina hɔ ma 68.40%. Ɔsan sii akan wɔ afe 2008 Ghana amansan ambatow no mu na ɔkoraa n’akongua do a ɔnyaa amba 54,720 wɔ amba 61,011 a ɔfata a wɔtow no mu a ɔgyina hɔ ma 89.69%. Ɔdzii dwuma mfe ebien (2) dɛ Mbrahyɛbaguanyi. Nna ɔyɛ Mbrahyɛbagua no boayikuw a wɔpaw hɔn a ɔhwɛ Mpɔtam aban na Hyɛn do no munyi (parliamentary select committee on Local government and Transport).

### NDC Dze asɛm no kɔdan asɛndzibea
Zigah na n’apam no antumi ankɔsi akan wɔ Mbrahyɛbagua ambatow a wɔyɛɛ no wɔ bosom Mumu da a ɔtɔ do eduakron (29) wɔ afe 2015. Ɔdze krataa kɔdan Accra High Court na ɔhwehwɛ mpaemuka dɛ nye kwan a ɔfata dɛ ɔnsi akan wɔ parliamentary primary a ɔfa Ketu Anaafo (South) Ambatow mpasua wɔ NDC dzin mu no yɛ dzea mbra mma ho kwan na ɔyɛ kwa na ennyi mfaso biara. Ɔkaa wɔ adwene a ɛnye sɛ wɔmfata a mbra mma ho kwan no mu dɛ, hɔn amma no hokwan dɛ ɔdze nye ho bɛma dɛ obi a ɔdze nye ho bɛhyɛ ahyɛase no mu, ɛno ntsi na ɔyɛɛ n’adze dɛ ɔbɛhwehwɛ saa ahotɔ no.

## N'abrabɔ
Siga awar a ɔwɔ mba esia (6). Ɔyɛ Kristonyi na ɔyɛ Katolek Asɔre no munyi.

## Nhwɛdo

Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Alex Adomako-Mensah

**Alex Adomako-Mensah (**wɔwoo no wɔ Ɔberɛfɛw 5, 1962) yɛ Ghana amanyɛnyi na mbrahyɛbaguanyi ma Sekyere Afram Plains ambatow mpasua a ɔwɔ Esuantse Mantɔw mu wɔ Ghana.

## Abrabɔ ahyɛse
Wɔwoo no wɔ Ɔberɛfɛw 5, 1962 mu na wɔtsetsee no wɔ Kumawu a ɔwɔ Esuantse Mantɔw mu.
## Nwomasua
Alex Adomako-Mensah nyaa ne MBA wɔ UK fir suapɔn a wɔfrɛ no University of Leicester mu wɔ afe 2001 mu. Ɔbɛyɛɛ kuwba maa (ACIM) wɔ Edwumakuw a wɔhwɛ Eguadzi do, wɔ UK wɔ afe 2003 mu na onyaa akwanya bɛkaa mpanyimfo a wɔhwɛ edwumakuw no do wɔ afe 2006 mu.

## Amanyɛsɛm
Ɔyɛ National Democratic Congress kuwba a wɔtoow amba maa no dɛ mbrahyɛbaguanyi ma Sekyere Afram plains wɔ Ghana mbrahyɛbagua ambatow  no mu wɔ afe 2016 mu. Ɔdze mba 5,664 fir mba dodow a wɔtowee 9,275 mu a egyina hɔ ma 60.85% dzii nkonyim.

### Beesuomfo
Ɔyɛ kuwba wɔ Ndwuma, Asetsena mu Yiedzi na Ɔman no ndwumakuw Beesuomfo na kuwba wɔ Sikasɛm Beesuomfo.

## Ewifo toow hyɛɛ no do
Dzifuu 14, 2017 no, ewifo bi toow hyɛɛ mbrahyɛbaguanyi no do ewimbir ber a ofi Kumasi a n'enyi kyerɛɛ Kumawu no.

## Asetsena mu nsɛm
Ɔyɛ Kristonyi na ɔawar awo mba beenum.

## Mbaoedze


Nkyekyεmu:Ghanafo
Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
Alex Kwaku Korankye

**Alex Kwaku Korankye** yɛ Ghana ɔmanyɛnyi. soom dɛ mbrahyɛbaguafo maa Asante Akim South ambatow mpasua a ɔwɔ Esuantse Mantɔw mu wɔ Ghana.

## Abrabɔ ahyɛase na edwuma
Alex Kwaku Korankye soom dɛNew Patriotic Party kuwba wɔ mbrahyɛbagua a ɔtɔ do ebiasa wɔ kwasaman a ɔtɔ do anan mu wɔ Ghana. Ɔbɛyɛɛ mbrahyɛbaguanyi ber a ɔdze amba dodow 5, 306 dzii nkonyim wɔ afe 2000 Ghana ambatow kɛse no mu. Odzii nkogu ma Gifty Ohene Konadu a ɔwɔ New Patriotic Party bɛhyɛɛ n'ananmu.

## Abatow
Wodzii kan paaw Korankye kɔr mbrahyɛbagua mu maa Asante Akim South ambatow mpasua a ɔwɔ Esuantse Mantɔw mu wɔ Ghana wɔ Mumu 1996 Ghana ambatow kɛse no mu dze namNew Patriotic Party do. Onyaa amba 18,646 fii amba dodow 35,918 mu a wɔtoow no mu a egyina hɔ ma 43.00%.

Afe 2000 mu no, Korankye dzii nkonyim wɔ ambatow kɛse no mu dɛ mbrahyɛbaguanyi maa Asante Akim South ambatow mpasua a ɔwɔ Esuantse Mantɔw mu wɔ Ghana. Odzii nkonyim dɛNew Patriotic Party kuwba. Mbrahyɛbagua ngua 33 a ɔwɔ hɔ no, n'ambatow mpasua no ka no mu 31 aNew Patriotic Party dzii do nkonyim wɔ dɛm ambatow no mu wɔ Esuantse Mantɔw mu.New Patriotic Party nyaa mbrahyɛbagua ngua dodow 99 fii ngua 200 a ɔwɔ hɔ no mu. Ɔdze amba 19, 198 fi amba dodow 33, 986 mu dzii nkonyim. Iyi nye 57.1% fi amba dodow a wɔtoow mu yɛ pɛr. Odzii nkonyim tsiaa Kwaku Kyeremanteng a ɔwɔ National Democratic Congress, onyaa amba 13, 892 a egyina hɔ ma 41.3%, Jonathan Owusu a ɔwɔ Convention People's Party, onyaa amba 257 a egyina hɔ ma 0.8%, Emmanuel A. Boadi a ɔwɔ People's National Convention, onyaa amba 172 a egyina hɔ ma 0.5% na Amponsah Wireko a ɔwɔ New Reformed Party, onyaa amba 117 a egyina hɔ ma 0.3% amba dodow a wɔtoow no mu.

Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Alex Kyeremeh

**Alex Kyeremeh** yɛ mbrahyɛbaguanyi dze ma Techiman North wɔ Brɔn na Ahafo mantɔw no mu wɔ Ghana. 
## Ɔbra Ahyɛse Na Nwomasua
Wɔwoo no wɔ Fankwa 7,1962. Ofi Krobo-Techiman wɔ Brɔn na Ahafo mantɔw mu.

Wɔ 2002 mu no, ɔkɔr skuul wɔ 'Ghana Institute of Management na Public Administration hɔ na ɔyɛɛ ne Bachelor of Science in Accounting and Finance'.  Wɔ 2015 mu no, onyaa abɔdzin krataa wɔ 'Management ɔno so wɔ Ghana Institute of Management and Administration.
## Edwuma
Nna Kyeremeh yɛ managing director wɔ Freda and Rose Limited. Ɔasom dɛ Mansin mu Soafo wɔ Techiman Mansin no mu fitsi Ebɔbira 2009- Sanda 2013. Kyeremeh yɛ Accountant na Financial Officer.
## Amanyɛsɛm
Kyeremeh yɛ kuw ba wɔ National Democratic Congress amanyɛkuw nyi. Wodzii kan paw no dɛ mbrahyɛbaguanyi dze ma Techiman North abatow mpasua do wɔ 2004 Ghana amansan abatow no mu. Ɔnam do ma ogyinaa abatow mpasua no mu wɔ mbrahyɛbagua fie a ɔtɔ do anan wɔ  4th republic wɔ Ghana. Wɔdze abatow 12,877 na wɔdze paw no wɔ amba a wɔtoo nyiana a ɔyɛ 24,731 mu. Iyi yɛ ɔha nkyɛm 52.1% wɔ aba dodow a wɔtoo mu. Wɔpaw no sen Christopher Ameyaw Akumfi a ɔyɛNew Patriotic Party amanyɛkuw nyi na Kofi Kwaw Sarpong a ɔyɛ ankorankor amanyɛkuw nyi. Iyinom nyaa 11,447 aba na 407 aba pɛpɛɛpɛ wɔ aba a wɔtoo mu. Iyi yɛ ɔha nkyɛm 46.3% na 1.6% pɛpɛɛpɛ. Kyeremeh dzii nkonyim wɔ National Democratic Congress amanyɛkuw ne dzin mu. N'abatow mpasua no ka mbrahyɛbagua ngua du(10) wɔ ngua eduonuanan(24) a  National Democratic Congress amanyɛkuw no nyaa wɔ Brɔn na Ahafo Mantɔw mu wɔ dɛm abatow no mu. Ne nyinara mu no,National Democratic Congress amanyɛkuw no nyaa dɔm kuma ngua a ɔyɛ eduokron anan(94) wɔ ngua dodow a ɔyɛ ahabien eduasa(230) mu wɔ mbrahyɛbagua fie a ɔtɔ do anan wɔ 4th Republic mu wɔ Ghana.

Wɔsan paw no dɛ mbrahyɛbaguanyi dze ma Techiman North abatow mpasua do wɔ 2012 Ghana amansan abatow no mu. Ɔsan so gyinae maa n'abatow mpasua do wɔ mbrahyɛbagua fie a ɔtɔ do esia wɔ 4th Republic mu wɔ Ghana. Onyaa aba 16,537 wɔ 30,876 mu. Iyi yɛ ɔha nkɛm 53.56% wɔ aba dodow no mu. Wɔpaw no sen mbrahyɛbaguafo bi tse dɛ, Christopher Ameyaw Akumfi  a ɔyɛNew Patriotic Party amanyɛkuw nyi, Kwakye Kofi a ɔyɛ Progressive People's Party nyi, Agartha Ampomaa a ɔyɛ Convention People's Party nyi na Agyemang Badu Opambour  a ɔyɛ National Democratic Party nyi. Iyinom nyaa mba a ɔyɛ 13,727, 155, 337 na 120 pɛpɛɛpɛ. A ɔyɛ ɔha nkyɛm 44.46%, 0.5%, 1.09% na 0.39% wɔ aba dodow a wɔtoo mu.Ɔsan paw Kyeremeh wɔ National Democratic Congress amanyɛkuw ne dzin mu. N'abatow mpasua no ka mbrahyɛbagua ngu du esia(16) wɔ ngua dodow a ɔyɛ eduonu akron(29) a National Democratic Congress amanyɛkuw no nyaa wɔ Brɔn na Ahafo Mantɔw mu wɔ Ghana. 
## N'abrabɔ
Alex awar. Ɔyɛ Kristonyi (Catholic).

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2001-2005
Alberta Sackey

**Alberta Sackey** (wɔwoo no afe 1972 Ɔberɛfɛw 6) yɛ Ghana amanadze bɔɔlbɔnyi a ɔbɔɔ kɔɔ ekyir. Ɔbɔe maa Ghana wɔ afe 1999  FIFA Women's World Cup na afe 2003 Australia 2003 World Cup no na wɔpaaw no wɔ FIFA.com mu wɔ ber a ɔhyɛɛ ma Women's World Cup abakɔsɛm no mu. Nna ɔyɛ afe 2002 Ebibirmu Mbaa Bɔɔlbɔ kunyin wɔ dɛm afe no mu.

## Hwɛ iyi so[Edit]

* List of FIFA Women's World Cup goalscorers

## Nhwɛdo[Edit]

# **^** 
# **^** 
# **^**
Aleppo Tsetse Kurow

**Tete Kuropɔn Aleppo** (Arabic: مدينة حلب القديمة, romanized: Madīnat Ḥalab al-Qadīma) yɛ abakɔsɛm mu kurow no mfinimfini wɔ Aleppo, Syria. Ansa na Syria Ɔmanko no reba no, tsetse kurow no amantam pii ansakra tsitsiriw fir ber a wosii wɔ afeha a ɔto do dumien 12th kosi afeha a ɔtɔ do dunsia 16th no mu. Ɔsiane dɛ na wɔtow hyɛ kurow no so bere nyinaa ne amammuisɛm a entumi nnyina ano ntsi, wɔhyɛɛ kurow no mufo ma wosisii adan a ɔtse dɛ nkwammoaa na amansin a ɔde ne ho wɔ asetra na sikasɛm mu. Ná ɔmantam biara nyamesom na mmusuakuw su a emufo wɔ.

Aleppo kuropɔn dadaw no – a ɔyɛ tsetse kurow a ɔwɔ afasu no mu na adan dadaw a ɔtse dɛ nkwammoaa dzi a ɔwɔ ɔfasu no akyi no –  ɔbɛyɛ hekta 350 (acre 860; 3.5 km2), a nyimpa bɔbor 120,000 na wɔte mu.

Dza ɔda nsew na n’abankɛse akɛsew, akwan teateaa, souq ahorow a wɔakata so na tsetse wimhyɛnkafo, tsetse kurow Aleppo bɛyɛɛ UNESCO Wiase Agyapadzi beae wɔ 1986 mu.

Wɔsɛee afa horow pii a ɔwɔ Al-Madina Souq na mfinimfini ber mu adan afoforo a ɔwɔ tsetse kurow no mu no na wɔsɛee no anaasɛ wɔhyew ɔsiane ntawntawdi a ɔkɔɔ do wɔ Syria Arab asraafo ne Jabhat al-Nusra atuatewfo ntam, wɔ nea wɔfrɛ no Aleppo no mu ntsi a ɔsɔretia JN akuw a wɔde akodzi ayɛ no fir ase wɔ 25 September 2012. Wɔ Ɔpɛpɔn 2014 mu no, Islamfo anim akuo a wɔsɔre tsia no kaa dɛ ɔyɛ asɛdeɛ dɛ wɔsɛe abakɔsɛm adan akɛseɛ a ɔtoatoa do a Syria Asraafo dze dzi dwuma dɛ mmeaeɛ a wɔabɔ ho ban wɔ kuropɔn dadaw no mu a Atɛntenenee Ahemfie, Carlton Ahohowdan na Kurow no Bagua no dan dadaw no ka ho.

Wɔasɛe tsetse Aleppo kurow no ɔha biara mu aduasa wɔ ɔko no mu.

## Mfiriaseɛ ne nea wɔdzi sii hɔ
Ɛda Queiq Asubɔnten no benkum so no, na nkoko awɔtwe a ɔyɛ kurukuruwa atwa mfinimfini koko bi a ɛza nsow ho ahyia a wosii abankɛse no (mfiase no naɔyɛ asɔredan a wɔdzi sii hɔ wɔ mfirihyia apem a ɔto do 2 A.Y.B.) so wɔ so a ɔte dɛ acropolis. Ntrɛwmu a ɔwɔ kurukuruwa no mu no bɛyɛ kilomita edu{10} (akwansin {6}). Nkoko no ne Tell as-Sawda, Tell ʕāysha, Tell as-Sett, Tell al-Yāsmīn (Al-ʕaqaba), Tell al-Ansāri (Yārūqiyya), ʕan at-Tall, al-Jallūm, Baḥsīta. Ɔsiane dɛ na tsetse kurow no kɛse bɛyɛ hekta biako aduosia(160) (acre ahanan; nsɛntitiriw biako kilomita asia ahinanan{1.6} ) ntsi, na wɔato abakɔsɛm mu ɔfasu a nyi tenten yɛ kilomita anum (akwansin {3}) mu wɔ ɔmansin a Mamlukfo san sii nea etwa to no mu. Efi dɛm ber no, afasu no fa kɛse no ara ayiw. Na ɔwɔ apon akron (wɔakora emu nnum{5} so yiye) na na abura bi a ɛtrɛw a emu dɔ atwa ho ahyia.

Kristofo na wodzii kan sii kurow dadaw no Jdeydeh mmeae foforo no wɔ afeha a ɔto do 15 mfiase wɔ tsetse kurow no atsifi fam kurotia, ber a Mongolfo twee wɔn ho fii Aleppo akyi no. Jdeydeh yɛ nhwɛso a eye sen biara a ɔfa baabi a ɔte dɛ nkwammoaa a ɔwɔ Aleppo ho no mu biako. Ɔsiane sikasɛm mu nkɔdo ntsi, wɔde mmeae afofor pii sii hɔ wɔ tsetse kurow no afasu akyi wɔ afeha a ɔtɔ do dunum na dunsia mu.

## Beaeɛ a ɛnya moa firii

Nkyekyεmu:World Heritage Sites in Danger
Alexander Agyei-Acheampong

**Alexander Agyei-Acheampong** yɛ Ghana ɔmanyɛnyi na mbrahyɛbaguanyi ma Bekwai ambatow mpasua a ɔwɔ Esuantse Mantɔw mu.

## Amanyɛsɛm
Alexander tsir yɛɛ yie wɔ n'amanyɛdwuma no mu ber a ogyinaa dɛ mbrahyɛbaguanyi maa Bakwai ambatow mpasua na odzii nkonyim wɔ afe 1996 Ghana ambatow kɛse no mu. Ofitsi dɛm aber no, ɔayɛ kuwba a ɔbɔ noho mbɔdzen na noho hia wɔNew Patriotic Party amanyɛkuw no mu, ɔsan bɛyɛɛ amanyɛkuw no ɔman guamutsenanyi wɔ amanyɛkuw ne fa a ɔwɔ Germany.New Patriotic Party.New Patriotic Party.

## Ambatow
Alexander gyinaa maa Bakwai ambatow mpasua  na odzii nkonyim dze nam  theNew Patriotic Party do wɔ afe 1996 ambatow kɛse no mu. Wɔdaa no edzi dɛ oedzi nkonyim ber a ɔbɛdaa edzi dɛ oenya amba kɛse sen n'akansifo no. Onyaa amba 28,313 a egyina hɔ ma 63.10% na ne kansifo tsitsir Mr. Kwaku Poku-Agyemang a ɔwɔ National Democratic Congress so nyaa amba 7,301 a egyina 16.10%.

Nkyekyεmu:Ghana mbrahyɛbaguafo 1997–2001
Alexander Ransford Ababio

**Alexander Ransford Ababio** yɛ Ghana ɔmanyɛnyi na nkan mbrahyɛbaguanyi dze ma "Dayi South"  ambatow mpasua do a ɔwɔ Firaw Mantɔw mu wɔ Ghana wɔ mbrahyɛbagua a odzi kan na ma ɔtɔ do ebien wɔ "4th Republic" wɔ Ghana amanyɛsɛm mu.

## Alexander Bra Ahyɛse Na Nwomasua
Wɔwoo **Alexander Ransford Ababio** wɔ Mumu bosoom da ɔtɔ do eduonu esuon wɔ mfe apem ahankron eduonu esuon mu wɔ Firaw Mantɔw mu. Okosua eduryɛ(medicine) ho nyimdzi wɔ Mission House College ma onyaa abɔdzin krataa a ɔyɛ Bachelor Of Science, ekyir no ɔkɔ toaa no skuul do wɔ Saarland Suapɔn mu na onyaa ne Doctor Of Medicine abɔdzin krataa.

## Edwuma
Ɔyɛ Datsernyi na Okuanyi mapa.

## Amanyɛsɛm
**Alexander Ransford Ababio** dzii kan baa mbrahyɛbaguamu wɔ mfe apem ahankron eduokron ebien wɔ Ghana mbrahyɛbagua mu odzi kan wɔ "4th Republic" mu. Ɔsan so gyina maa South Dayi ambatow mpasua wɔ mbrahyɛbagua a ɔtɔ ebien wɔ "4th Republic" mu wɔ Ghana amba a wɔtoo no wɔ mfe apem ahankron eduokron esia no mu. Wɔsan too maa no bio dɛ mbrahyɛbaguanyi a ogyina NDC amanyikuw n'ananmu. Ɔno nye nyimpa a ogyinae maa dɛm ambatow mpasua no wɔ mbrahyɛbagua fie odzi kan wɔ "4th Republic" mu. Ababio gyae n'egua no mu maa Daniel K. Ampofo a ɔno so yɛ NDC amanyɛkuw ba wɔ mfe mpem ebien ambatow no mu.

## Ambatow Mu Nsɛm
**Ababio** nyaa amba a ɔyɛ ɔha nkyekyɛmu eduosuon ebiasa ekyir pɔw eduanan awɔtwe a ogyina hɔ ma mpem duebien ahankron na eduonum kor fir amba dodow a ɔyɛ mpemduesuon ahaesia na eduonu esia a wɔtoo. Onyaa amba kɛse sen Winfred Manfred Asimah a nna ɔyɛ amanyɛnyi a naora gyina no ho do, na onyaa amba no mu ɔha nkyekyɛmu awɔtwe ekyir pɔw eduosia a ogyina hɔ ma amba dodow a ɔyɛ mpem ebien ahaebiasa na eduokron esuon. Barney Kodzo Agbo a ogyina mu ma NPP amanyɛkuw no so nyaa ɔha nkyekyɛmu esia na n'ekyir pɔw eduowɔtwe a ɔyɛ apem kor ahawɔtwe na eduokron awɔtwe na Akudeka Victor Kofi a ogyina PNC amanyɛkuw ananmu no nyaa ɔha nkyekyɛmu kor ekyir pɔw eduana a ɔyɛ ahaebiasa na eduowɔtwe amba dodow.

## Alexander Ransford Ababio gyedzi
Ɔyɛ Kristonyi

Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Alfred Kwame Agbesi

**Alfred Kwame Agbesi** (wɔwoo no Kwakwa 20, 1955) yɛ mbranyimfo na amanyɛnyi wɔ Ghana. Ɔyɛ National Democratic Congress kuwba. Nna ɔyɛ mbrahyɛbaguanyi dada ma Ashaiman (Ghana mbrahyɛbagua ambatow mpasua) na mbrahyɛbagua ɔdodow hɔn panyin no abadziekyir ma Ghana wɔ kan Ɔmanpanyin John Dramani Mahama aban mu.

## Abrabɔ ahyɛase na nwomasua
Wɔwoo Alfred Kwame Agbesi Kwakwa 20, 1955 mu. Onyinii wɔ Agave-Afedume a ɔwɔ Firaw Mantɔw mu wɔ Ghana. Ɔkɔr skuul wɔ Ghana. Okitsa abodzin krataa wɔ Mbra mu wɔ University of Ghana, Legon wɔ afe 1979 na  BL (GSL) 1981.

## Edwuma
Ɔyɛɛ edwuma wɔ bea a wobu atsɛn wɔ Ghana dɛ mbranyimfo ansaana mbrahyɛbaguanyi ama Ashaiman. Kyerɛ dɛ n'edwuma nye mbranyimfo na mbrahyɛbaguanyi.

## Amanyɛsɛm
Na Alfred Agbesi yɛ mbrahyɛbaguanyi ma Ashaiman ambatow mpasua fitsi afe 2005 kesi afe 2016 a odzii nkogu ma mbrahyɛbaguanyi a ɔwɔ hɔ siesie ma Ashaiman ambatow mpasua a wɔfrɛ no Ernest Norgbey wɔ National Democratic Congress hɔn ambatow mu wɔ afe 2015 mu.

Woyii no wɔ afe 2008 mu wiei no, wɔpaaw no dɛ ɔnkɛyɛ Ghana ananmusi wɔ ECOWAS mbrahyɛbagua a ɔwɔ Abuja, Nigeria wɔ Afe 2009 mu na afe 2013 mu kesi ndɛ.

### Afe 2004 Ambatow
Woyii Agbesi dɛ mbrahyɛbaguanyi a odzi kan ma Ashaiman ambatow mpasua wɔ afe 2004 Ghana ambatow kɛse no mu. Amba a wɔdze yii no yɛ mba 53,559 fi mba dodow a wɔtoow 94,091 mu. Iyi yɛ 56.9% a ɔnye amba dodow a wɔtowee yɛ pɛr. Odzii nkonyim tsiaa Hajia Hajara M. Ali a ɔwɔ People's National Convention, Teye Emmanauel Kinsford Kwesi a ɔwɔNew Patriotic Party, Phoyon Isaac Bruce Mensah a ɔwɔ Convention People's Party na Amable Kwame Samuel a onnyi amanyɛkuw biara mu. Sɛ wɔhyehyɛ no pɛpɛɛpɛ fi amba dodow a wɔtoow amba no a, wonyaa 2.9%, 38.3%, 0.9% and 1.0%. Woyii Agbesi dɛ National Democratic Congress. Na n'ambatow mpasua no ka ambatow mpasua du a National Democratic Congress dzii do nkonyim wɔ Nkran Kuropɔn Mantɔw mu wɔ dɛm ambatow no mu. Ne nyina mu no, National Democratic Congress dzii ngua eduokron anan do nkonyim wɔ mbrahyɛbagua a ɔtɔ do anan wɔ Ghana kwasafoman a ɔtɔ do anan mu.

## N'abrabɔ
Agbesi awar awo mba baasia. Ɔyɛ Kristonyi.

## Nhwɛdo


Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2001-2005
Alfred Wallace Gbordzor Abayateye

**Alfred Wallace Gbordzor Abayateye** ( wɔwoo no wɔ Ɔbɛsɛ 20, 1965) ɔyɛ nkontabunyi na amanyɛnyi. Nna ɔyɛ nkan mbrahyɛbaguanyi dze ma Sege abatow mpasua do wɔ Nkran Kuropɔn Mantɔw mu wɔ Ghana.

## Ɔbra Ahyɛse na Nwomasua
Wɔwoo Abayateye wɔ afe apem ahankron eduasia enum(1965) mu. Ofir Anyamam-Ada wɔ Nkran Kuropɔn Mantɔw mu wɔ Ghana. Okosuaa Nkontabu( Accounting) wɔ University Of Ghana,hɔ na onyaa abɔdzin krataa a ɔyɛ “Diploma” wɔ afe apem ahankron eduowɔtwe esoun(1987).

## Na'brabɔ na Edwuma
Abayateye yɛ Kristonyi a wawar wɔ mba esia. Ɔsom wɔ Presbyterian Church of Ghana. Ɔyɛ Accountant na seseiara Manager n’abedziekyir dze ma Bank of Ghana.

## Amanyɛsɛm
Abayateye hyɛɛ n’amanyɛsɛm ase wɔ mfe mpem ebien na anan (2004) mu a ɔbɛyɛɛ mbrahyɛbaguanyi wɔ mbrahyɛbagua fie a ɔtɔ do anan wɔ “4th Republic” Ghana dze ma Sege abatow mpasua do wɔ NDC amanyɛkuw nye dzin mu. Ɔdze amba dodow a ɔyɛ 12,451 fi amba 19,182 mu na ɔdze dzii nkonyim, a ogyina hɔ ma ɔha nkyɛm eduosia anan ekyir pɔw akron(64.9%). Christian Corletey Otuteye na obotuu no adze do wɔ NDC amanyɛkuw n’abatow mu.

## Nhwɛdo

Nkyekyεmu:Ghana mbrahyɛbaguafo 2005-2009
Alhaji Abdulai Salifu

**Alhaji Abdulai Salifu** yɛ Ghana ɔmanyɛnyi na nkan mbrahyɛbaguanyi dze ma Tolon abatow mpasuar wɔ Ghana. Nna ɔyɛ mbrahyɛbaguanyi  mbrahyɛbagua a odzi, ebien na ebiasa do wɔ 4th Republic wɔ Ghana.

## Ɔbra ahyɛse ne nwomasua
Wɔwoo Salifu wɔ afe apem ahaakorɔn eduanan-ebiasa ne bosoom Obiradzi ne da a ɔtɔdodu-akorɔn wɔ Etsifi mantɔw mu wɔ Ghana. Ɔkɔr skuul wɔ "University of Ghana na okosuaa 'Geography na Political Science" na onyaa ne "Bachelors degree in Arts".
Ɔkɔr skuul so wɔ Presby Training Kɔlegyi na onyaa ne Akyerɛkyerɛfo Ntsetsee Abawdobɔdze.

## Edwuma
Salifu yɛ Amanyɛsɛm Kyerɛkyerɛnyi na mbrahyɛbaguanyi a abɛsen kɔ dze ma Tolon mpasuar wɔ Etsifi mantɔw mu wɔ Ghana.

## Amanyɛsɛm
Salifu yɛ NDC amanyɛkuwba. Odzikan no wɛpaaw no kɔr mbrahyɛbaguafie wɔ afe apem ahaakorɔn eduokorɔn-ebien Ghana mbrahyɛbagua abatow no mu dɛ kuwba wɔ mbrahyɛbagua a odzikan no wɔ 4t Republic no  mu na wɔsanee paaw no wɔ afe apem ahaakorɔn eduokorɔn-esia Ghana amansan  abatow no mu, wɔkaa ntam guu no do wɔ mbrahyɛbaguafie afe apem ahaakorɔn eduokorɔn-esuon ne bosoom Sanda ne da  a ɔtɔ do esuon mu.

Ɔdze mba 14,545 a nna ogyina hɔ ma 45.00% dzii Alhassan Abukari Baako a ɔyɛ NPP amanyɛkuwba no do kunyim wɔ ber a Alhassan nyaa 32.40%  na Mohammed Zakaria Nabila a ɔyɛ CPP amanyɛkuwba no nyaa 1.50%.

Wɔsanee paaw Salifu dɛ mbrahyɛbaguanyi wɔ Tolon mpasuar wɔ  afe apem ahaebien Ghana  amansan abatow no mu. Wɔpaaw no wɔ NDC  amanyɛkuw   no akwanya ahoma do. Mbrahyɛbaguafie ngua  eduonu-ebiasa mu no, nna ne mpasuar ka ngua du-awɔtwe a NDC amanyɛkuw  no kantann do wɔ Etsifi mantɔw mu no ho.

Mbrahyɛbaguafie dzibew ahaebien mu, NDC amanyɛkuw no tumii faa Dɔmpem dzibew a ɔyɛ eduokorɔn-ebien wɔ mu wɔ mbrahyɛbagua a ɔtɔdo ebiasa wɔ 4th Republic no mu. Wɔpaaw no wɔ  ber onyaa mba 11,740  dze fii mba papa  24,690 no mu.Nna iyi gyina hɔ ma 49.3%.

Wɔsaan Alhassan A. Baako a ɔyɛ  New Patriotic kuwba, Samson Hussein Salifu a ɔyɛ Convention People's Party no ananmusinyi, Mohammadu N. Togmah a ɔyɛ "People's National Convention"  kuwba na Adam Alhassan a  ɔyɛ "United Ghana Movement" kuwba ho paaw Alhaji

Mba a nyimpakuw yi nyae yɛ 8,701, 2,751, 420 na 208 dɛ mbrɛ wɔahyehyɛ edzin no dze fi mba a ɔfata no mu. Nna iyi gyina hɔ ma 36.5%, 11.5%, 1.8% na 0.9% pɛpɛɛpɛr dze fi mba a ɔfata no mu.
Umar Abdul-Razak na ɔbɛhyɛɛ n'anan wɔ afe apem ahaebien na anan Ghana asahen abatow no mu.

## Ɔpamfo edwumason
Afe apem ahaebien na akorɔn mu no, Ɔmampanyin John Evans Atta Mills yii Salifu dɛ Ghana  Ɔpamfo kɔr Saudi Arabia.

## N'abrabɔ
Salifu dɔm  Nkramosom no (Kramonyi).

## Mboaedze

Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Alex Seidu Sofo

**Alex Seidu Sofo** (2 Kwakwar 1950 – 9 Sanda 2020) yɛ Ghana amanyɛnyi. Nna ɔyɛɛ mbrahyɛbaguanyi maa Damango-Daboya mansin.

## Ɔbra ahyɛase na nwomasua
Wɔwoo Sofo wɔ Kwakwar da ɔtɔ do ebien (2) wɔ afe 1950, nna ɔyɛ kuromnyi a ofi Busunu wɔ mprɛmprɛn Savannah Mantɔw mu. Ɔnyaa nye Akyerɛkyerɛfo adansedzi krataa (Certificate A) wɔ Nwomasua mu.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Alhassan Azong

**Alhassan Azong** (wɔwoo no 18 Mumu 1965) yɛ Ghana amanyɛnyi na ɔyɛ Mbrahyɛbaguanyi (MP) ma Builsa Anaafo (South) Ambatow mpasua a ɔwɔ Ghana. Ɔsan nso yɛ ɔman soafo (Minister of state) wɔ Mills aban mu wɔ afe 2009 na afe 2013 ntam.

## Ɔbra Ahyɛase na Nwomasua
Wɔwoo Azong wɔ 18 Mumu 1965. Ɔfir Wiesi a ɛwɔ Upper East Mantɔw wɔ Ghana. Ɔnyaa ACIS wɔ afe 1996. Ɔsan nso kɔɔ Paris Graduate School of Management baabi a ɔnyaa MBA. Ekyir ɔbɛyɛɛ ɔkyerɛkyerɛnyi wɔ Bolgatanga Polytechnic, dzibea a odzii mu kosii dɛ ɔkɔɔ amanyɛsɛm mu.

## Edwuma

* Ɔkyerɛkyerɛnyi wɔ Bolgatanga Polytechnic

## Amanyɛsɛm
Azong dzii kan sii akan wɔ Builsa South atenae no mu wɔ Mumu 2008 mu wɔ People’s National Convention no tekiti do, na ɔdzii nkonyim wɔ ambatow ketewa 59 (0.5%) mu. Ɔsom wɔ Boayikuo a ɔhwɛ Asɔremma a Wɔkura Mfaso Dwumadzibea (Holding Offices of Profit), Nwomasua Mmabun (Education Youth), Egumadzi na Amambra (Sports and Culture) Boayikuw na Daa Ahyɛdze (Standing Orders) Boayikuw no mu. Wɔ ambatow a ɔdzi hɔ wɔ Mumu 2012 mu no, nye dodow no kɔɔ soro koduu 6,048 (47.12).[4] Entsi ɔbɛyɛɛ PNC mbrahyɛbaguanyi kor (1) pɛ wɔ Ghana Amansin a ɔtɔ do anan (4) no Mbrahyɛ Bagua a ɔtɔ do esia (6) no mu.

Ɔwom dɛ na ɔnyɛ NDC munyi dze, nanso Kan Ɔmampanyin Mills paw Azong dɛ ɔman Ɔsoafo a ɔhwɛ Ɔmanfo Nnwuma mu Nsakrae do (Minister of state responsible for Public Sector Reform) wɔ NDC aban mu fir afe 2009 kɔsi afe 2013. Wɔ afe 2013 mu no, Ɔmampanyin Mahama san paw no dɛ Ɔman Ɔsoafo a ɔhwɛ Ɔmanfo Nnwuma mu Nsakrae do (Minister of state responsible for Public Sector Reform), edwuma kor no ara a na ɔwɔ wɔ Kan Ɔmampanyin Mills aban ase.

## N'abrabɔ
Azong yɛ Nkramonyi. Wawar na ɔwɔ mba enum (5).

## Nhwɛdo

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Alhassan Wayo Seini

**Alhassan Wayo Seini** (wɔwoo no wɔ Fankwa 12, 1945) yɛ Ghana amanyɛnyi na nkan mbrahyɛbaguanyi wɔ mbrahyɛbagua a ɔtɔ do anan wɔ kwasaman Ghana mu.

## Abrabɔ ahyɛse na nwomasua
Wɔwoo Wayo tsetsee no wɔ Tamale. Ɔwɔ ahabandwuma ho nyimdzii na okitsa abodzin krataa (bachelor of Science degree) wɔ Kwame Nkrumah University of Science and Technology.

## Edwuma
Wayo yɛ mbowa hwɛfo panyin na nkan no mbrahyɛbaguanyi ma Tamale Central ambatow mpasua wɔ Etsifi Mantɔw mu wɔ Ghana fitsi afe 2005 kesi afe 2009.

## Amanyɛsɛm
Wodzii kan paaw Wayo baa Ghana mbrahyɛbagua mu dɛ mbrahyɛbaguanyi ma Tamale Central ambatow mpasua wɔ afe 2004 Ghana ambatow kɛse mu dze nam National Democratic Congress (NDC). Ɔdze mba 35,635 a egyina hɔ ma 58.2% fi mba dodow a wɔtowee 61,271 mu. Ekyir yi ofir NDC na okegyinaa dɛ obi onnyi amanyɛkuw biara naaso odzii nkongu ma Inusah Feseini a ogyinaa maa NDC wɔ afe 2008 ambatow kɛse no mu bɛhyɛɛ n'ananmu.

### Asetsena mu nsɛm
Ɔyɛ Kramonyi.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005